Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 963

2. IRÁNYVONAL A TARTÓS MUNKANÉLKÜLISÉG KIALAKULÁSÁ- NAK MEGEL ŐZÉSE A munkanélküli felnőtteknek a munkaerőpiacba való eredményes integrálódása céljából, szintén fel kell ajánlani egy — tanácsadással egybekötött — újrakezdési lehetőséget valamelyik fentebb említett eszköz formájában, mielőtt munkanélküliségük a 12 hónapot elérné. Ezeket a preventív és a foglalkoztathatóságot javító eszközöket kombinálni kell a tartós munkanélküliek újrafoglalkoztatását elősegítő intézkedésekkel. 2000/52. szám A Kormány célja a tartós munkanélküliség kialakulásának megelőzése azzal, hogy a munkanélküliek számára — az irányvonalban jelzett időtartamon belül egyéni jellemzőikhez igazítva — biztosítja a foglalkoztathatóságukat és a munkába helyezésüket érdemben segítő aktív eszközök és szolgáltatások igénybevételének lehetőségét. Indoklás A regisztrált munkanélküliek között mintegy 100 ezer fő a tartósan munkanélküliek száma. Legalább ilyen nagyságrendű azoknak a száma, akiket csak időlegesen, támogatott munkahelyeken tudnak elhelyezni, és ezért rendszeresen rövid idő múlva visszatérnek a regisztrációba. A tartósan munkanélküliek zöme egyáltalán nem rendelkezik szakképzettséggel, vagy nem piacképes a szakképzettsége, több közöttük az idősödő, mint általában a munkanélküliek között, és többségük motivációs nehézségekkel küzd. Korábbi kormányzati intézkedések A tartós munkanélküliség kialakulásának megelőzésére a foglalkoztatási törvény az aktív foglalkoztatáspolitikai eszközök és intézkedések széles skáláját biztosítja. A megtett intézkedések elsősorban ezen eszközök és szolgáltatások működtetését foglalták magukban. Mintegy 200 ezer munkanélkülit sikerül évente aktív eszközökkel támogatni, ez az érintett létszámnak — az egy évben regisztráltak halmozott számának — kb. 20—30%-a. A tapasztalatok szerint az intézkedésekre — a munkanélküli megfelelő együttműködése esetén — a munkanélküliség első 12 hónapjában mindig sor kerül, annak eredményessége azonban nemcsak az eszközöktől és az egyén motiváltságától, hanem a munkaerőpiaci helyzettől, főképpen a munkaerőkereslet alakulásától is függ. A tapasztalatok azonban azt is mutatják, hogy a segítségnyújtás eredményessége jelentősen növelhető azáltal, ha a beavatkozásokra a munkanélküliség első szakaszában, az első hónapokban kerül sor. Ez szükségessé teszi a segítségnyújtás hazai gyakorlatának további gyorsítását, ami egyúttal azt is jelenti, hogy Magyarországon az EU irányelvben foglaltak szigorúbb értelmezését célszerű követni. Az ellátórendszer legutóbbi változása szintén ezt támasztja alá, hiszen ennek következtében a munkanélküli felnőttek számára az újrakezdés lehetőségét nem munkanélküliségük 12., hanem 9. hónapja előtt célszerű felajánlani, mivel a járulékos idő rövidülését követően fennáll a veszélye annak, hogy a 9. hónap után az ellátási rendszerből és nyilvántartásból kikerülők elérése nehézkesebbé válik. Szükséges akciók A munkaügyi szervezet szolgáltató tevékenységének továbbfejlesztésével el kell érni, hogy a szervezethez forduló minden munkanélküli a szükséges információt személyre szólóan a legeredményesebb formában és tartalommal megkapja. Minden esetben készüljön első ún. helyzetfeltáró interjú (amely alapja az együttműködési tervnek), együttműködési terv, amely a helyzet felmérésén kívül az egyéni igényeknek megfelelő szolgáltatásokat is tartalmazza (álláskeresési technikák oktatása, reintegráló képzések, felzárkóztató és szakmai képzés, foglalkoztatási támogatás). Minél rövidebb időn belül meg kell próbálni a munkába helyezést. Ehhez — az országos közvetítői rendszer működésével — javítani kell a közvetítői tevékenység minőségét. Bővíteni kell a vállalati kapcsolattartást és a civil szervezetek bevonását mind a közvetítő tevékenység sikere, mind a munkanélküliek integrálását célzó komplex programok működtetése érdekében. Amennyiben a munkanélküli munkaerőpiaci integrációjának sikere érdekében indokolt, úgy az aktív eszközök igénybevétele előtt fel kell ajánlani szolgáltatási jellegű segítséget (információs szolgáltatások, álláskereső klubok működtetése, reintegráló foglalkozások, álláskeresési technikák oktatása). Az információnyújtás eszközeit bővíteni és fejleszteni kell, ennek keretében az információs és öninformációs anyagok (pálya- és foglalkoztatási, valamint képzési információk) mennyiségének és minőségének javítását, a Foglalkoztatási Információs Tanácsadó intézmények további létesítését, bővítésüket, munkaadói fórumok, állás- és képzési börzék szervezését segíteni kell. Mutatók Az EU irányvonalban szereplő feladat teljesítésének figyelemmel kísérése érdekében folyamatosan mérni szükséges az alábbi adatokat: — a 9 hónapon belül támogatással, szolgáltatással elért munkanélküliek száma, nemenként, — a 9 hónapon belül támogatással és szolgáltatással elért munkanélküliek közül hánynak sikerült tartós megoldást adni.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes